text: Bétera aprova els pressupostos de major despesa social — Bétera, diari digital de l'Ajuntament de Bétera
  Martes, 24 de abril de 2018 | Leída 141 veces
  PLE EXTRAORDINARI (I)
  Bétera aprova els pressupostos de major despesa social
  Els pressupostos municipals del 2018 aprovats en el ple extraordinari del 23 d'abril estimen un total d'ingressos i despeses previstos de 20.275.880,14€, el que suposa un augment de més d'un milió d'euros respecte del 2017, un 6%. El regidor d'Hisenda i portaveu de Compromís, Enric Álvarez, explicà que l'augment dels ingressos anava a repercutir en l'augment de la despesa en àrees molt significatives per als ciutadans, i que es tractava d'uns comptes equilibrats. L'oposició votà en contra, llevat del regidor no adscrit, que optà per l'abstenció. L'empat de la primera votació obligà a fer-ne una segona, i davant el segon empat, va decidir el vot de qualitat de l'alcaldessa, Cristina Alemany (Compromís), que permeté tirar endavant els pressupostos.
  Els ingressos estimats són:
  11.215.608,14€
  Taxes preus públics i altres ING
  5.744.982€
  143.290€
  En el capítol d'impostos directes, el regidor d'Hisenda i portaveu de Compromís, Enric Álvarez, explicà la previsió de majors ingressos pels conceptes d'impostos sobre béns immobles urbans, impostos sobre l'increment del valor de terrenys urbans i l'impost sobre vehicles de tracció mecànica. Pel que fa als impostos indirectes, s'estima un augment del 60%. En el capítol tercer, destaca el augment per taxa de serveis urbanístics i per l'ús de les instal·lacions esportives i la piscina municipal.
  En el capítol quart, s'inclouen els rendiments de la participació en els tributs de l'Estat i les transferències de la GV i la Diputació, així com la del Fons de Cooperació Municipal.
  Els ingressos patrimonials augmenten un 77% respecte al 2017 i el capítol sis inclou una revisió prudent de 600.000€ a conseqüència de l'alienació de tretze parcel·les. Pel que fa als passius financers, el pressupost del 2018 no considera el crèdit com a font de finançament. Com que durant el 2017 s'aprovà la cancel·lació avançada del deute pendent, fins la seua total amortització, l'ajuntament es troba a dia de hui en situació de deute zero.
  8.451.012,63€
  Despeses béns i serveis corrents
  8.740.001,51€
  992.221€
  Fons de contingències i altres imprevistos
  1.838.245€
  Les despeses de personal pugen un 0,68% respecte al 2017 i preveuen un augment de l'1% dels sous de personal. Pel que fa al capítol dos, el regidor d'Hisenda aclarí que l'augment dels ingressos comportarà un augment de la despesa en àrees molt significatives per als ciutadans, com inversions en vies públiques (que passa de 80.000€ a 180.000€), transport escolar, activitats socioculturals, plans d'ocupació, informàtica (implantació de noves obligacions legals) i estudis i treballs tècnics (auditoria energètica d'edificis i instal·lacions municipals, estudi d'impacte acústic en el poble, modificació del pla general d'ordenament urbanístic, estudi per a la conservació del patrimoni històric, informe per al museu de cultures i tradicions, entre d'altres).